Ilgaausis šoklys
Ilgaausis šoklys (Euchoreutes naso) – šoklinių (Dipodidae) šeimos gyvūnas, vienintelis savo genties atstovas. Paplitęs Mongolijoje ir Kinijoje, Gobio dykumoje ir Altajuje. Kūno ilgis 7-9 cm, turi labai ilgą, 15-16 cm ilgio uodegą. Kailis rusvai gelsvas. Ausys didelės. Juda šokinėdamas lyg kengūra. Gyvena žemėje išraustuose urveliuose. Apie ilgaausį šoklį mokslininkai ilgą laiką neturėjo beveik jokios informacijos. Tik 2007 m. šį gyvūną pirmą kartą pavyko nufilmuoti.